Foto’s: Noodlottige ongeluk by Klerksdorp-lugskouDie besonderhede oor die voorval is nog vaag, maar dit blyk of die vliegtuig 'n Albatross L39-vliegtuig was. Die foto is 'n voorbeeld van 'n Albatross L39. Die lugskou in Klerksdorp is gestaak ná ŉ noodlottige ongeluk Saterdagoggend. Paramedici is ontbied na ŉ vliegtuigongeluk by die lugskou in Klerksdorp in die Noordwes-provinsie. Die oorsaak van die ongeluk en die reeks gebeure wat daartoe gelei het, is steeds onbekend en sal deur die burgerlike lugvaartowerheid ondersoek word, berig Arrive Alive. Dit blyk dat ŉ privaat Albatross L39-vliegtuig ŉ ongeluk gehad het terwyl hy ŉ akrobatiese toertjie wou uitvoer. Die vliegtuig het dadelik aan die brand geslaan. Die vlieënier, wat glo meer as 20 000 vlugure agter sy naam het, is oorlede. Die gebruiker @markstrathmore het die foto op Twitter gelaai Die foto is deur die gebruiker @cptweather op Twitter gelaai Foto aan OFM verskaf deur Maritza Durandt Foto aan OFM verskaf deur Maritza Durandt Foto aan OFM verskaf deur Frances Swart